NaiveNeuron/SloPal huggingface dataset:
Zajac, Pavol, poslanec NR SR (2015-11-11):
Ďakujem veľmi všetkým, ktorí na mňa reagovali. Naozaj som sa trošku rozčúlil preto, lebo naozaj vláda vyhlasuje, že zo sociálnych opatrení jedným opatrením budú vratky za plyn. My sme Národná rada Slovenskej republiky, sme kontrolným orgánom a legislatívnym orgánom a my sa dozvieme na výbore, že sa ku štátnemu rozpočtu takéto nariadenie vsunulo. Takisto sa dozvieme, že k zákonu o výbušninách sa dá nariadenie, aby teda sa mohli získať tie údaje od tých odberateľov plynu. V návrhu štátneho rozpočtu vidíme nejakých 48 mil. pripravených na tento účel. Kedy verejnosť a zástupcovia občanov, poslanci Národnej rady, sa dozvedia, akým spôsobom ministerstvo hospodárstva tieto vratky chce realizovať. Urobí to nejakou vyhláškou bez kontroly poslancov Národnej rady, kedy sa to tak udeje? Podľa návrhu strany SMER je toto posledná schôdza, ak by ste to teda chceli realizovať zákonom, asi by ste už s tým museli prísť, pravdepodobne to bude nejakou vyhláškou. A preto som sa na to oprávnene pýtal. Veď tí, čo kúria elektrikou, za to tiež platia, pani kolegyňa Vaľová, tiež platia preddavky. Prečo majú byť oni diskriminovaní proti tým, ktorí kúria plynom? Preto som spomínal aj tých, ktorí kedysi kúrili plynom a dneska prešli na kúrenie drevom. Prečo oni majú byť diskriminovaní? To som naznačoval, a preto môj kolega Hudacký rozprával, že máme pripravený návrh zákona o riešení energetickej chudoby, kde by sa konkrétna domácnosť posudzovala podľa svojho príjmu a aj podľa toho, akú energetickú náročnosť má plyn, elektrika a ďalšie tie záležitosti. A by dostávala príspevok podľa toho, a nie len vratky za plyn.
Figeľ, Ján, podpredseda NR SR (2014-05-30):
Na vystúpenie pána poslanca sú štyri faktické poznámky. Nech sa páči, s prvou Miroslav Kadúc.
R. Zajac, minister zdravotníctva SR: (2004-02-05):
Úrad verejného zdravotníctva Slovenskej republiky úzko spolupracuje so Svetovou zdravotníckou organizáciou, je pravidelne informovaný o aktuálnej situácii. Vzhľadom na to, že sme nepotvrdili prenos z človeka na človeka, máme za to, že je minimálne riziko toho, aby sa tento vírus vôbec v našej republike objavil, navyše, aby mohol pôsobiť a prechádzať. Epizootickú situáciu zvierat, vrátane hydiny monitoruje Štátna veterinárna správa a Potravinová správa, ktorá prijíma aj príslušné veterinárne opatrenia na zabránenie zavlečenia nákazy hydiny na Slovensko. V prípade vzniku ochorení u zvierat a rizika prenosu vírusu vtáčej chrípky na ľudí je laboratórium Národného referenčného centra pre chrípku na Úrade verejného zdravotníctva Slovenskej republiky pripravené diagnostikovať takéto ochorenie. Regionálne úrady verejného zdravotníctva na Slovensku sú pripravené okamžite prijímať opatrenia na racionálne zabránenie šírenia infekcie v ľudskej populácii v súlade s pandemickým plánom Slovenskej republiky na vznik prípadu pandémie chrípky. Pán predseda, skončil som.
Laurenčík, Milan, podpredseda NR SR (2020-11-03):
Pán poslanec, prosím, reagujte na predrečníka.
Hlina, Alojz, poslanec NR SR (2016-02-11):
Ďakujem veľmi pekne. Chýbalo mi tam vytvorenie komisie. Ako môžete dať nejaký návrh uznesenia, ktorého vlastne úlohou je nič neriešiť a nenapísať vytvorenie komisie. Tento základ nepoznáte. To na tých večerných VUML učili. Proste, ak je nejaký problém, chcete ho odložiť, tak povedzte, že vytvoríte komisiu a tá to posúdi komplexne. Ako môžete také uznesenia robiť? Viete, už by to, mimochodom, malo byť na stoloch. Ak mám za niečo hlasovať, ja by som chcel vedieť, za čo to je. Tak dúfam, že to bude. Ja si to pozriem, dobre, ale tá komisia tam fakt chýba, vážení. Však vy ste nejakí socialisti. Vy ako socialisti tu by ste proste jasne mali postupovať v zmysle lajny. Komisia tu všetko vyrieši komisia, posúdi to komplexne. (Reakcia z pléna.) Avšak v tom texte to nečítal. No však možno nakoniec tam aj bude. Mne tam chýbalo odpratanie sifónov. Čo s tými sifónmi idete robiť? Chcete tie deti nechať sa pozerať na tie sifóny? Chcete tie deti nechať v tých triedach, kde niektorá učiteľka, niektorý učiteľ (ten slobodnejšie) povie, ten sifón stál okolo 370 eur. A ja vám poviem, ja dám iný návrh uznesenia oproti vášmu uzneseniu. Buď odtiaľ dáte preč sifóny a splachovače s tou vašou afinitou vo vzťahu k hajzlom, alebo tam potom dám návrh, že na každý ten splachovač treba nalepiť korektnú nálepku, ten splachovač bol kúpený za sumu 370 eur za vlády Roberta Fica v rokoch 2012 až 2016. To je čistá faktografia, doplňte to tak, aby bolo jasné, kto zabezpečil tie sifóny pre deti, kto ničí... (Prerušenie vystúpenia časomerom.)
Poliačik, Martin, poslanec NR SR (2015-03-20):
Pán kolega, možno vás prekvapím, ale nebudem súhlasiť s tým, čo ste povedali, že štát má zasahovať vlastne do toho procesu medzi dlžníkom a veriteľmi iba vtedy, keď ide o verejné peniaze. Štát predsa nastavuje tie pravidlá reštrukturalizácie a on má byť garantom nejakej formy spravodlivosti výsledku. A tam je úplne jedno, že či na začiatku tú prvú faktúru veľkú má zaplatiť štát, alebo ju má zaplatiť jeden veľký korporát druhému. V prípade, že štát má garantovať ten proces pod tým, to znamená, reštrukturalizáciu, vyrovnanie veriteľov, poprípade má, on je ten, tou autoritou, ktorá má posudzovať, že či vlastne k reštrukturalizácii má dôjsť, tak potom je jedno, odkiaľ tie peniaze prichádzajú, štát sa musí starať do toho procesu, lebo jednou z jeho základných povinností je ochraňovať slabšieho. A zvlášť, keď je podozrenie z toho, že ten veľký hráč na trhu môže zneužívať svoje ekonomické, mocenské alebo dajme tomu aj politické postavenie, tak tam tobôž musí byť štát garantom toho, že ten drobný, malý naspodku, ktorý vykonal prácu a nedostal peniaze, tak ich dostane a malo by mu byť úplne jedno, že kto na začiatku má tú veľkú faktúru platiť. Ďakujem.
Paška, Pavol, predseda NR SR (2014-06-25):
(Hlasovanie.) 124 prítomných, 76 za, 8 proti, 40 sa zdržalo. Schválili sme novelu zákona č. 92 o podmienkach prevodu majetku štátu na iné osoby. Pán poslanec Martvoň uvedie hlasovanie o návrhu uznesenia k správe o pôsobení úžerníckych nebankových spoločností. Je to tlač 1022. (Hlasovanie o Správe o pôsobení úžerníckych nebankových spoločností a enormnom náraste exekučných konaní , tlač 1022.)
Paška, Pavol, predseda NR SR (2012-10-25):
Hlasujeme o skrátení lehoty. (Hlasovanie.) 142 prítomných, 125 bolo za, 1 proti, 15 sa zdržalo, 1 nehlasoval. Máte súhlas, pán spravodajca.
M. Hort, podpredseda NR SR: (2008-10-24):
Nech sa páči záverečné slovo spravodajcu.
Kaník, Ľudovít, poslanec NR SR (2010-09-09):
Na pána poslanca Petráka. Ja som dlho pátral, lebo sa to viackrát objavuje aj v médiách, odkiaľ pochádza ten bohapustý nezmysel, že pred rokovaním vlády boli iné čísla, ako boli na rokovaní, odkiaľ pochádzajú tie bohapusté nezmysly, ktoré sa objavujú aj v médiách, že sme neočakávali taký vstup ľudí do 2. piliera, ako sa to nakoniec stalo. Takže z tohto miesta ixtýkrát, pretože som to aj napísal viackrát, je to nezmysel. Presne sa naplnilo to, čo ministerstvo predpokladalo, ten počet ľudí, ktorý predpokladalo, bol mierne, mierne prekročený. A považujem to za úspech, že 1,5 mil. ľudí zhruba dobrovoľne bez akéhokoľvek donucovania do tohto systému vstúpilo a že sa vďaka tomuto medzi nich rozdelilo do dnešného dňa už viac ako 3,6 mld. eur. Je to najväčší sociálny program, aký táto krajina spustila a realizuje, a možno najväčší sociálny program v Európe. Takže tieto peniaze sú peniaze ľudí. Patria tým ľuďom, ktorí sú v tom systéme, a každý mesiac sa ich majetok vďaka tomuto zvyšuje. Pani poslankyňa Tomanová, my sme mali nejaký odhad vyberania a vymáhania pohľadávok. Že ste to vy nezvládli a že neviete vyberať pohľadávky alebo ste nevedeli dohliadať na to, aby Sociálna poisťovňa plnila svoje úlohy, to je vaše masielko na hlave. Sprísnenie invalidity, pani bývalá ministerka, pani poslankyňa. Veď vy ste nezmenili ani čiarku na tom systéme z hľadiska invalidity, ktorý som ja zaviedol. Veď ten systém platí dodnes. To, že Ústavný súd rozhodol veľmi diskutabilným rozhodnutím, že sa nemá prehodnocovať invalidita, je vec Ústavného súdu. Ale ona sa prehodnocuje predsa dodnes. Na tom je systém postavený, že ľudia sa neustále preposudzujú, či sa ich zdravotný stav zmenil alebo nie. A znova opakujem, platí ten istý systém, ktorý som... (Prerušenie vystúpenia časomerom.)
Hrnčiar, Andrej, podpredseda NR SR (2016-10-14):
Ďakujem pánovi poslancovi Mihálovi. Týmto pádom končím dnešný rokova... (Reakcia spravodajkyne.) Nech sa páči, pani poslankyňa Vaľová.
Jahnátek, Ľubomír, poslanec NR SR (2011-12-02):
Ďakujem pekne, pán predsedajúci, za slovo. Vážený pán minister, vážené dámy, vážení páni, dovoľte mi, aby som sa vyjadril k tomuto zákonu roka, by som povedal, na ministerstve hospodárstva, lebo implementáciu tretieho energetického balíka sme očakávali veľmi dlho a už dávno uplynula lehota pre členské štáty Európskej únie na implementáciu tretieho balíka. Táto skončila 3. marcom 2011. Bohužiaľ, do tejto doby ministerstvo hospodárstva nepredložilo zákon. Možno si niektorí pamätáte, že kvôli zachráneniu reputácie Slovenskej republiky som vo februári predkladal ja implementáciu tretieho energetického balíka, ktorý obsahoval 96 paragrafov. Čiže bol to rozsiahly zákon, ktorý bol, samozrejme, zamietnutý s poznámkou, si pamätám, slová pána exštátneho tajomníka na ministerstve hospodárstva Chrena, že má 17 výhrad... (Ruch v sále. Prerušenie vystúpenia predsedajúcim).
P. Paška, predseda NR SR: (2009-04-23):
(Hlasovanie.) 139 prítomných, 115 za, 23 proti, 1 sa zdržal. Konštatujem, že tento návrh sme schválili. Pani spravodajkyňa, ďalej.
Danko, Andrej, podpredseda NR SR (2024-01-25):
Dve faktické na vystúpenie pani poslankyne. Pani Mesterová.
Hrušovský, Pavol, podpredseda NR SR (2010-12-16):
Pán poslanec Viskupič.
Habánik, Jozef, poslanec NR SR (2024-09-10):
Ďakujem pekne za slovo. Pán poslanec, to, čo vy nazývate polkrok, ja volám fázovanie. My predsa keď zavádzame prvýkrát takúto naozaj významnú systémovú zmenu od prechodu od originálnych kompetencií k normatívnemu financovaniu smerom k materským školám, aj keď môžete argumentovať, že v prípade základných a stredných škôl, samozrejme, to normatívne financovanie je zavedené už dlhodobo, my musíme skúmať a analyzovať aj dopady takéhoto, takéhoto mechanizmu, preto je dobré, že možno v tejto prvej etape vstupuje to financovanie tých miest za prevádzky a v ďalšom kroku, po vyhodnotení po nejakom roku alebo dvoch, možnože skôr, možnože neskôr, ja to teraz nechcem nejakým spôsobom predikovať, sa budeme baviť aj o ďalších školských zariadeniach, ktoré môžu prejsť do tohto, do tohto systému. My tu dnes nemáme zavedený žiadny daňový, daňový mix, tu žiadny daňový mix od 1. januára 2025 platiť zrejme nebude, a preto je dôležité zaviesť to, čo v tejto etape zaviesť vieme, a to je práve to normatívne financovanie, financovanie materských škôl, obzvlášť keď máme vyrokovanú dohodu s príslušnými, s príslušnými samosprávami. Ďakujem.
Svrček, Miloš, poslanec NR SR (2021-07-23):
Ďakujem za slovo, pán predsedajúci. Pán podpredseda Blanár, ďakujem, že ste aj spomenul pani doktorku Maricu Pirošíkovú. Ja si ju ešte pamätám ešte z pôsobenia na ministerstve spravodlivosti a fakt ide o renomovanú a fundovanú právničku, ktorá nás zastupovala pred medzinárodnými súdnymi inštitúciami. A viackrát som si aj prečítal s ňou rozhovor a jasne hovorí, že očkovanie by malo byť na dobrovoľnej báze. Presne spomínala aj rezolúciu Rady Európy, akým spôsobom by mali postupovať jednotlivé exekutívy a jednotlivé vládne moci vo svojich štátoch, že očkovanie by nemalo byť povinné a nikto nemôže robiť na svojich občanov nátlak. Bohužiaľ, vláda chce zvýhodňovať očkovaných pred ostatnými, pričom dochádza podľa môjho právneho názoru aj k diskriminácii nezaočkovaných, akoby oni mali ohrozovať zaočkovaných. Omyl. Najväčší problém podľa môjho názoru je to, že vakcína sa vyhlasuje za jedinú cestu k slobode a neberie sa vôbec do úvahy ten fakt, že máme tu aj prirodzenú imunitu, ktorá je získavaná premorením. Lekári alebo advokáti, ktorí si dovolia vysloviť iný názor na medicínsko-právny problém, napríklad povinného očkovania dospelých aj detí, sú, bohužiaľ, označovaní dokonca v niektorých vyjadreniach pomaly až za nepriateľov štátu. Sme v takej absurdnej situácii, že si nepamätám, že by dochádzalo k takýmto veľkým doslova nepokojom na uliciach a k takýmto emočným vypätiam. Bohužiaľ, chcem aj upozorniť na to, že sa preferuje iba očkovanie a z toho plynúce benefity pre tých, ktorí sa dajú zaočkovať, pričom nezaočkovaným majú byť obmedzené niektoré práva. Ale my nemáme tu len Ústavu Slovenskej republiky, ale máme tu aj Dohovor o ochrane ľudských práv a základných slobôd. Ďakujem.
Glváč, Martin, podpredseda NR SR (2018-09-12):
Pán poslanec Dostál.
M. Číž, podpredseda NR SR: (2010-01-29):
Slovo má pán poslanec Berényi.
Laurenčík, Milan, podpredseda NR SR (2021-05-27):
Pán poslanec Ľuboš Krajčír.
Bugár, Béla, podpredseda NR SR (2017-12-08):
Pán poslanec Fecko.
Blanár, Juraj, poslanec NR SR (2010-10-20):
Ďakujem pekne, pán predsedajúci. Vážený pán poslanec, ja by som doplnil môjho kolegu Čaploviča v charakteristike vášho vystúpenia. Mohol by som ho nazvať ako vystúpenie ad absurdum, pretože naozaj ako vy dokážete absurdity vyťahovať, je naozaj talentované. Tu musím zložiť poklonu. Zrejme ste boli niekde školený. Akým spôsobom šírite lož, keď hovoríte o tom, prečo by si niekto nemohol zorganizovať nejaké kultúrne podujatie v inom jazyku. Veď zákon to nezakazuje, zákon len hovorí o tom, že čo i len jeden občan Slovenskej republiky, ktorý nehovorí maďarským jazykom, keď sa tam zúčastní, tak na úvod tohto podujatia dostane informáciu v slovenskom jazyku, že takéto a také podujatie sa koná, to je všetko. Ale vy ste, samozrejme, toto zamlčali, aby ste mohli povedať tú absurditu, pretože som si všimol viackrát vo vašom vystúpení, že vyhľadávate len absurdity, ale fajn, je to tiež podnetné. Dovoľte mi, aby som povedal na záver takú charakteristiku. Viete, hovorili ste o dedičstve predchádzajúcej vlády, hovorili ste o tom, že čo je koho do toho, aký bude nápis na nejakom pamätníku. Viete, ja si myslím, že vy sa pohybujete niekde od ultrakonzervatívneho k ultraliberálnemu, pretože toto je naozaj ultraliberálny prístup, ktorý vy máte, pretože vás niet do ničoho nič. A je to možno aj preto, že v podstate vy ste sa nikdy nedostali za svoje názory do parlamentu normálnym spôsobom. Ale museli ste sa vyviezť na chrbte strany Most – Híd, ktorá reprezentuje čisto len etnický princíp a nič iné, len rozburuje vášne. A vy ste toho súčasťou. Ale nikdy ste objektívne sa nedostali do parlamentu s vašimi názormi ako... (Prerušenie vystúpenia časomerom.)
Mihál, Jozef, podpredseda vlády a minister práce, sociálnych vecí a rodiny SR (2011-05-26):
Takisto poďakujem.
Verešová, Anna, poslankyňa NR SR (2017-10-17):
Ďakujem za slovo. Plne podporujem kolegyňu Soňu Gaborčákovú, celý klub aj ďalší poslanci sa podpísali za tieto pozmeňovacie návrhy. Kolegyni Soni Gaborčákovej naozaj, myslím, nemôžete vyčitovať to, že by tu politikárčila. Skutočne sa zasadzuje celou svojou silou za to, aby jej návrhy a jej pripomienky boli konštruktívne. Prichádza na ministerstvo a za vami tak, ako nám často aj vyčitujete, že to nerobíme. Ona sa o to usiluje, má za sebou odbornú obec. Takže predkladá len to, čo hovoria odborníci. Ona sama je odborníkom, takže naozaj tu nejde o žiadne politikárčenie. Opozícia prináša veľa konštruktívnych návrhov, ktoré niekedy často ani nestoja nič, a predsa nie sú podporené. A to ma mrzí, lebo aj v tomto prípade vidím, že sú uprednostnení tí alebo podporovaní tí, ktorí majú moc, ktorí si môžu niečo vydobyť. A to určite v našej krajine nie je občan. Ten nemá žiadnu moc, z toho je zrejmé. A ani neverejní poskytovatelia sociálnych služieb, ani tí nemajú moc. A je vidieť, že práve títo ľudia neboli vypočutí, a to ma veľmi, veľmi mrzí.
P. Hrušovský, predseda NR SR: (2003-12-12):
J. Miklušičák, poslanec: Kandidáti, ktorí získajú najväčší počet platných hlasov, najmenej však nadpolovičnú väčšinu hlasov prítomných poslancov, budú navrhnutí prezidentovi Slovenskej republiky na vymenovanie za sudcu Ústavného súdu Slovenskej republiky. Ďakujem za pozornosť.
Szőllős, Ján, poslanec NR SR (2022-06-15):
Vážený pán predseda, v rozprave k uvedenému vládnemu návrhu zákona nevystúpil žiadny poslanec. Spoločná správa neobsahuje žiadne pozmeňujúce a doplňujúce návrhy. Pán predsedajúci, sme v treťom čítaní, otvorte, prosím, rozpravu.
Glváč, Martin, podpredseda NR SR (2019-06-21):
Ďakujem. Do rozpravy som dostal dve písomné prihlášky, za klub OĽANO pán poslanec Heger a potom pani poslankyňa Zimenová. Nech sa páči, pán navrhovateľ má prednosť. Nech sa páči, ako prvý.
Laššáková, Jana, podpredsedníčka NR SR (2015-03-24):
Prezentujme sa a hlasujeme. (Hlasovanie.) Prítomných 141 poslancov, za návrh 46, proti 1 poslanec, zdržalo sa 93 poslancov, nehlasoval 1 poslanec. Konštatujem, že Národná rada sa uzniesla, že nebude o tomto návrhu zákona rokovať v druhom čítaní. Odhlasovali sme všetky prerokované body. Pán Podmanický, procedurálny, nech sa páči.
Grendel, Gábor, podpredseda NR SR (2023-06-22):
Ešte pán poslanec Milan Kuriak.
V. Veteška, podpredseda NR SR: (2007-05-17):
(Hlasovanie.) Prítomných 140, za 139, nehlasoval 1. Konštatujem, že sme schválili návrh zo spoločnej správy.
Verešová, Anna, poslankyňa NR SR (2016-04-26):
Pán minister, za takéto vystúpenia sú opoziční poslanci kritizovaní, že šíria nenávisť, že urážajú a že sa vecne nevyjadrujú k programovému vyhláseniu vlády. Ja som tu na rozdiel od mnohých sedela, ja som totiž nová, tak tu tak poctivo sedím a počula som vecné, odborné príspevky, návrhy a dokonca aj ponuky opozičných poslancov, zvlášť nás nových, ktorí sme asi ešte naivní, ponuky pre pánov ministrov, že pomôžu v riešeniach problémov občanov, abo v prospech občanov. Toto naozaj bolo iba šírenie nenávisti, od člena vlády Slovenskej republiky som ako poslankyňa, ale aj ako občianka očakávala úplne iné vystúpenie. Vy ste mali priestor a mali ste priestor obhájiť pred občanmi váš vládny program, neurobili ste to, iba ste šírili nenávisť a urážky. (Potlesk.)
Ďurovčík, Emil, poslanec NR SR (2019-09-11):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2013-10-17):
Ďakujem vám, pani poslankyňa. Otváram rozpravu. Do rozpravy som dostala jednu písomnú prihlášku, za klub SMER pán poslanec Kondrót. Nech sa páči, máte slovo.
Hlina, Alojz, poslanec NR SR (2015-09-16):
Ďakujem veľmi pekne. Po tom skoro hodinovom prejave ťažko je čoho sa chytiť a dostať to do dvoch minút. Skúsim aspoň niečo. V zásade možno povedať, že, a to sa budem venovať v mojom vystúpení, že každá poriadna vojna začala v Európe a už dneska nebudú Nemci bojovať s Francúzmi. Už nebudú, hej, lebo však bojovali, vieme, ako to dopadlo. A jeden zo spôsobov, ako ho destabilizovať, sa práve deje a to sú skutočnosti, ktorým sa chcem ja venovať. Nebudem rozprávať o nejakých konšpiračných teóriách, ale nejakých fakt že faktoch. A prečo to hovorím? Preto, lebo sa snažím priniesť niečo do problematiky nové. Keď sme tu rozprávali o tom prvom uznesení, ja som sa tiež snažil priniesť do problematiky niečo nové. Oceňujem, že pán premiér si osvojil kolonializmus, že proste máme svojich Rómov a že nemôžeme držať tých imigrantov tu nasilu. Oceňujem. Pán kolega, vy ste v zásade toto, čo som tu ja počul, už som počul štvrtýkrát a nie som masochista v tom, či sadomasochista či čo, ale chcel som, či niečo nové nebude. Lebo v zásade nič nové, desiatykrát. Vy ste v zásade ale zjednodušili, ako to celé vyzerá, že to ide dopadnúť. Tak či tak nás prehlasujú. Vy to viete, ale ste si povedali, čo tak z toho ešte niečo vytrieskať. Tak trieskate, trieskate odušu, vrátili ste sa na 40 %, ešte z toho vybijete. Treba vám priznať k dobru to, že ste vyfučali gumy extrémistom. To je úplne super. To je fakt, lebo inde by nám to rástlo. Takto ste im zobrali vietor z plachát, ale to riešenie tej situácie je kde? V čom? Lebo idete po výsledku alebo len po tom, že prijmete tú porážku a vy ju prijmete, budete ju musieť. Ešte to bude pre nás veľká hanba, lebo s pokorou, a už budeme pokorení, čo niektoré kultúry veľmi nemajú rady, aby zostali pokorení. Neviem sa z toho vysomáriť. To isté stále dokola opakujete, nič nové a už len mám pocit, že trieskate z toho kapitál.
Žiga, Peter, poslanec NR SR (2011-09-14):
Keby ste mi vrátili čas, keby som mohol poprosiť.
Kéry, Marián, poslanec NR SR (2021-06-15):
Pán minister, musím skonštatovať, že ste ma sklamali tým, že ste si zobrali za svedka človeka, ktorý sa nemôže brániť, lebo už nie je medzi živými, a ktorý, pripomínam, že zomrel v štátnom zariadení. Vy idete vyčítať nám, že nemáme, neprechovávame ku generálovi Lučanskému príslušnú a patričnú úctu? Viete, v mojich očiach bude generál Milan Lučanský vždy ten, ktorý sa v ťažkých časoch nebál postaviť proti skutočnej mafii, mafii, ktorú sme na Slovensku mali, ktorá vraždila ľudí a ktorá vyhadzovala autá do vzduchu. Ak chcete hovoriť o ľuďoch, ktorí si nevážia generála Milana Lučanského, tak sa môžete pozrieť po svojej ľavej ruke. Sedí tam pani ministerka, ktorá aj po jeho smrti išla do relácie, nazvem to veľmi slušne, ktorá je určená menej náročnému divákovi, a na otázku, čo si myslím o Lučanskom, odpovedala: „Nebol to ani Kuciak, ani Palach.“ Toto je neslušné a toto je vrchol drzosti a neslušnosti voči generálovi Lučanskému! (Potlesk.)
Borec, Tomáš, minister spravodlivosti SR (2012-09-13):
Takže, vážený pán poslanec, dovoľte, aby som tlmočil odpoveď pána ministra vnútra. V mesiaci august 2012 predložilo Ministerstvo vnútra Slovenskej republiky do medzirezortného konania návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Dôvodom predloženia uvedenej novely zákona je potreba zníženia výdavkov na osobitný systém sociálneho zabezpečenia policajtov a vojakov z osobitných účtov Ministerstva vnútra Slovenskej republiky... (Prerušenie vystúpenia predsedajúcou.)
Vašečka, Richard, poslanec NR SR (2017-12-05):
Ďakujem za slovo. Pán minister, faktické sú na vás, nielen moje, ale aj ostatné. Tak chvíľami som mal pocit, že ste sa zabudli, že nie ste na poslaneckom klube SMER-u a že nezabávate svojich, ktorí tie také, časom ste naozaj upadli do nejakých infantilných poznámok a to bolo, tá pravá úroveň zábavy, pri ktorých sa vaši bavili. Ja, keď som sa započúval, tak som časom mal pocit, že ideme odvolávať Joža Rajtára za jeho údajný prehrešok, že vraj nemá vysokú školu. Potom som mal pocit, že odvolávame Sulíka, nakoniec, že odvolávame Matoviča, ktorého šikanuje NAKA dokolečka. Potom ďakujeme za reklamu našej tieňovej vlády, kde ste prečítali jednu vec z denníka SME, na ktorú naši kolegovia veľmi dobre odpovedali, a tá vec je jasná. Ale nie, nezabudli sme, odvolávame vás. Nemáte našu dôveru a chceme vám ju vysloviť. Tak je to normálne. Na pranieri nie je ani Rajtár, ani Sulík, ani Matovič, nikto ďalší, ale vy, pán minister, preto, lebo máte toho na rováši dosť. A môžte sa odvolávať s pánom premiérom na tzv. protivládne denníky a neschopnú opozíciu alebo opozíciu, ktorá chce prekryť svoje kauzy. Pravda je taká, že zavádzate a klamete a prekrývať chcete vy. My budeme pokračovať v tejto schôdzi a budeme k tomu debatovať. Zatiaľ vlastne sme ešte nemali veľa príležitostí vystúpiť. Nebudeme hovoriť tak dlho ako vy nielen preto, že my máme čas obmedzený, ale aj preto, lebo stačí len naozaj zopár viet, aby sme vám to vytmavili. Takže v každom prípade, pán minister, držte sa svojho kresla zubami-nechtami, ale my vám to v žiadnom prípade nebudeme uľahčovať, lebo si myslíme, že škodíte Slovensku. Ďakujem.
Lukáč, Jozef, poslanec NR SR (2016-04-28):
Ďakujem, pán minister. Viem, že túto vec ste zdedili, neni to nič príjemné. V každom prípade nie je to len gordický uzol v Prešove, je to spojenie Košice – Prešov – Bratislava alebo viac-menej, keďže D1 tam nie je, všetkých zaujíma hlavne termín, kedy tam uvidíme pracujúcich, resp. robotníkov, ktorí tam začnú fyzicky fungovať. To je asi najdôležitejšie a termín dostavby tých desať mesiacov, jasné, skôr sa to nedá. V každom prípade vám ďakujem a dúfam, že budete venovať zvýšenú pozornosť tomuto problému. Ďakujem.
Krajniak, Milan, poslanec NR SR (2017-06-20):
Vážený pán podpredseda, vážené dámy a páni, vážený pán minister financií, poslušne hlásim, že som zase tu, pretože ste v Národnej rade, a mám pocit, že zákon o cenných papieroch je nepochybne veľmi dôležitý a určite pomôže tomuto štátu. Ale skúsme si porovnať verejnú prospešnosť tohto zákona s 1,5 mld. eur, ktoré tento štát nevyberá na DPH. Tento zákon je nepochybne prospešný a určite je dobre, že sa ním ministerskí úradníci zaoberali, ale aká je to smeť v porovnaní s tým, keby sme v štátnom rozpočte každoročne mali o 1,5 mld. eur viacej. Nemali by sa skôr tí úradníci na ministerstve financií zaoberať tým, či nestanoviť nejaký limit na vyplácanie vratiek DPH? To sa naozaj prioritne musia zaoberať týmto, keď nám utekajú stámilióny a stámilióny eur na daňových podvodoch? Nemohli by ste stanoviť limit napríklad, že 500-tisíc eur, ako je to v každej normálnej súkromnej firme, kde si každý manažér dá pozor a stanoví oprávnenia, do akej sumy môže vratku DPH vyplatiť radový úradník na daňovom úrade okres Sobrance, do akej úrovne to môže vyplatiť šéf Finančnej správy a nad akú úroveň musí schváliť každú vratku DPH pán minister financií? Veď možno by sme zistili, že takýmto spôsobom dokážeme skontrolovať milióny a milióny eur. Stámilióny eur. Prečo toto navrhujem? Pretože vzniká taký dojem, že však tam na tej Finančnej správe oni si to nejako pečú a my na, tu na ministerstve financií pripravujeme zákony o cenných papieroch. To sú dve oddelené veci, ale výber DPH podstatným spôsobom ovplyvňuje výdavky štátneho rozpočtu. Oveľa viacej ako nejaký zákon o cenných papieroch. 1,5 mld. ročne prichádzame na DPH. To je priorita, ktorej by sme sa podľa mňa mali všetci venovať. Čím skôr, tým lepšie.
Blanár, Juraj, podpredseda NR SR (2022-05-24):
Pán poslanec Kuriak s faktickou poznámkou.
Martvoň, Anton, poslanec NR SR (2015-12-01):
Ďakujem pekne, pán predsedajúci. Pán poslanec Kadúc, ja si ťa ako odborníka na právo vážim, ale v tomto prípade dovolím si s tebou nesúhlasiť. Po prvé, pýtam sa, čo môže byť väčším dôvodom na skrátené legislatívne konanie, ako je bezpečnosť a ochrana našich občanov pred teroristami a ochrana nášho štátneho zriadenia? Netvárme sa, že tu tí teroristi nie sú, jednoducho to, čo sa udialo v Paríži, je jasný signál a jasný dôkaz toho, že je lepšie byť na to pripravený, ako keď tu začne byť bombovo a potom budete sa pýtať, čo robila vláda pre to, aby tu nebolo bombovo. Ďalej si povedal, že nie je to štandardné. No dovolím si poukázať na to, že aj za Radičovej vlády sa prijímali viaceré ústavné zákony v skrátenom legislatívnom konaní. Typickým príkladom toho bolo skrátenie volebného obdobia a tak ďalej. Si tu spomínal, pán poslanec, že máš problém s posilnením spravodajských služieb, že informácie unikajú, no ja chcem poukázať na to, že, po prvé, spravodajské služby nemajú žiadne vyšetrovacie právomoci, čiže v podstate nemajú reálny dopad na bežného človeka s tým, že by ho mohli zatknúť alebo odviesť, alebo niečo také urobiť. Čo ale je úlohou spravodajských služieb? Áno, ich úlohou je získavať informácie a posúvať ich príslušným orgánom na to, aby chránili Slovensko alebo bojoval ten príslušný orgán s terorizmom alebo s trestnou činnosťou. A pýtam sa, kto už by nemal mať potom lepšie právomoci na získavanie takýchto informácií, ako sú tajné služby? Však ja si myslím, že aj tie tajné služby majú príslušné kontrolné výbory, kontrolné orgány, preto sú vždy predsedami osobitných kontrolných výborov na kontrolu tajných služieb opoziční poslanci, aby práve na to dohliadali. No a čo sa týka tej obligatórnej väzby, že je zbytočná, je to tvoj názor, ja osobne si to nemyslím... (Prerušenie vystúpenia časomerom.)
Čepák, Rastislav, poslanec NR SR (2014-12-11):
Vážený pán predseda, v rozprave vystúpili dvaja páni poslanci. Nepodali žiaden procedurálny ani pozmeňujúci návrh, preto, prosím, dajte hlasovať o predloženom uznesení.
Šudík, Tomáš, poslanec NR SR (2021-04-01):
Ďakujem veľmi pekne za slovo. Pán kolega, vy ste tu pred chvíľkou kritizovali zhlukovanie ľudí, ale ja by som vám rád pripomenul, že práve vy aj vaši kolegovia ste vyzývali ľudí, aby chodili na protesty. A tam sa tí ľudia vlastne stretávali. Tak vy vlastne kritizujete niečo, čo ste sám organizoval. A potom ste neskôr aj niečo rozprávali, že ste si sám nasadili antibiotiká a iné lieky. Tak by som iba chcel možno upozorniť ľudí, aby to sami neskúšali a ak sú chorí, fakt vyhľadali toho nejakého lekára a nedávali sa sami liečiť vlastnými antibiotikami. Ďakujem.
Žiga, Peter, podpredseda NR SR (2024-09-13):
S reakciou na faktické pani poslankyňa Jaurová.
Pellegrini, Peter, predseda NR SR (2023-12-18):
S reakciou na faktické pán poslanec Ledecký.
V. Veteška, podpredseda NR SR: (2004-03-03):
K. Ondriaš, poslanec: Môžem povedať, že neviem, ale z rétoriky, ktorá tu bola po roku 1990, som mal pocit, že všetci poslanci, ktorí sa dostali do parlamentu v roku 1992, 1994. Ďakujem za pozornosť.
Kučerová, Viera, poslankyňa NR SR (2015-09-25):
Ďakujem. Kolegyne, kolegovia, k predmetnému návrhu zákona vystúpili dvaja poslanci, pani poslankyňa Mezenská a pán poslanec Hlina, nepodali žiadny návrh. Preto prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Matovič, Igor, poslanec NR SR (2011-06-01):
Dobre, jasná poznámka.
Fecko, Martin, poslanec NR SR (2012-12-17):
Ďakujem pekne. Pán kolega, zareagujem na vás, čo sa týka PPA-čky, žeby to bol sklad listín a archív. No nehnevajte sa, zákon o pôde hovorí jasne. Bez súhlasu vlastníka nemôže pôdu užívať nik. Nik. To znamená, že pokiaľ nemáte nájomnú zmluvu, akým právom vy čerpáte subvenciu? To mi teraz povedzte. A platobná agentúra ako orgán štátu, to s privretím očí, akože okej? No, takže pozor! To by som rád vysvetliť, keď sa teda dá z vašej strany, lebo to, že bude krížová kontrola, to je všetko v poriadku, len na to musíte upozorniť. Keď sa niekto neupozorní, alebo nikto o tom ani nevie, tak vlastne krížová kontrola nie je. A subvencie sa čerpajú ďalej. Takže vážení, nemáme na katastri evidenčné listy, užívacie, ktoré boli, ale boli zrušené, ale myslím si, že nie je problém, aby do vienka niektorý úrad dostal aj evidenciu držby poľnohospodárskej pôdy. A to nechcem hovoriť konkrétne, či to bude pozemkový, správa katastra, alebo pozemkový fond, ale myslím si, že je na to možnosť, ako to urobiť, aby PPA-čka nebola skladom a archívom. A za ďalšie, čo sa týka tých mladých alebo nových farmárov, tak myslím si, že každý by mal mať rovnakú nejakú štartovaciu čiaru a práve tých by sme mali podporovať, ktorí chcú ísť do toho vedome. Nie iba tých, ktorí to buď stransformovali, alebo sprivatizovali, keď boli predsedovia družstiev a riaditelia štátnych majetkov, a vlastne pokračujú v tej svojej profesii, ale pod rúškom či už eseročky, alebo nejakého poľnohospodárskeho družstva. Takže tým mladým farmárom, ktorí chcú, dať im tiež tú šancu, aby mohli ísť a čerpali túto výhodu. Ďakujem.
Ježík, Jozef, poslanec NR SR (2018-10-23):
Ďakujem, teraz môžme hlasovať o poslaneckom návrhu pani poslankyne Remišovej.
Poliačik, Martin, poslanec NR SR (2015-06-25):
Ďakujem. Podpíšem v zásade, keby som to mal, čo ste povedali, pán kolega, pred sebou, tak to podpíšem kedykoľvek do posledného slova. A doplnil by som k tomu ešte jednu vec, to je zase tá, ktorá mňa trápi, a to je oblasť drogovej politiky. Pretože tá bola tiež najprv zaradená do pôsobnosti podpredsedu vlády, nadrezortného. Tým pádom sa dali pripravovať aj schvaľovať koncepty, ktoré potom prerozdeľovali úlohy jednotlivým rezortom. Tá politika mohla byť koordinovaná. Mohol tam spolupracovať rezort školstva, spravodlivosti, vnútra, zdravotníctva. A takisto bola dotovaná podstatne vyššie, ako je dnes. Predtým išli do programov drogovej politiky 3 mil. eur ročne, dnes je to 500-tisíc. A ten úpadok vlastne je symptomatický a išiel rovnobežne s tým, o čom ste hovorili, pán kolega. Zároveň súhlasím s tým konštatovaním na konci. Ak si niekto myslel, že ľudské práva máme na Slovensku v zásade vyriešené, tak buď klamal, alebo bol veľmi zásadným spôsobom dezinformovaný. Ľudské práva na Slovensku a ich dodržiavanie sú v mnohých otázkach v kríze, či už hovoríme o LBGT komunite, či už hovoríme o zvyšovaní sa xenofóbnych, extrémistických a neonacistických prejavov. A toto treba reflektovať a zaslúžilo by si to samostatného človeka na Úrade vlády, napríklad v podobe ministra bez rezortu, podpredsedu vlády pre ľudské práva. Ďakujem.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme. (Hlasovanie.) Prítomných 140 poslancov, za 131, zdržali sa 9. Návrh bol schválený.
Vorobelová, Slavěna, poslankyňa NR SR (2023-03-21):
Ďakujem veľmi pekne za slovo. V normálnom demokratickom štáte by takáto novela nebola vôbec potrebná, ale keď sa demokracia mení na totalitu v priamom prenose, tak je to nutné. Je nutné schváliť takýto návrh zákona. Šikanujú, terorizujú a konajú očividne proti vôli ľudu. Veď máme k dispozícii množstvo prieskumov, ktoré hovoria, že neveria týmto ľuďom, ktorí sú na čele štátu. Neverili tejto vláde, neveria predstaviteľom, ktorí stoja na čele. Títo vojnoví štváči sú novodobou organizovanou zločineckou skupinou. Ja tento návrh zákona podporím a verím, že tak urobí väčšina v tomto pléne. Ďakujem.
Pado, Martin, poslanec NR SR (2011-05-18):
Ďakujem pekne za slovo, pán predsedajúci. Pán poslanec Madej, len na jednu vec chcem zareagovať. Hovoríte o znásilňovaní rokovacieho poriadku a podobne. Ja nechcem hovoriť o merite veci. Nechcem hovoriť o tom, v čom je možno problém. Chcem hovoriť o plamenných rečiach vás, členov terajšej opozície, bývalej koalície, ako vaše vystúpenie, ako včerajšie vystúpenie pána bývalého predsedu parlamentu Pašku, škoda, že sa na to nedalo reagovať už včera, ale bolo by to ďaleko lepšie, kde obhajujete čistotu, panenskú čistotu rokovacieho poriadku, jeho dodržiavanie atď. Viete, keby to hovoril niekto iný, keby to hovorili ľudia, ktorí prvýkrát sedia v parlamente, ktorí tu neboli predchádzajúce štyri roky a ktorí kryli podvodný pokus o zmenu čistopisu zákona schváleného Národnou radou, tak by som vás bral všetkými desiatimi. Ale, preboha, vy, ktorí ste čušali, ktorí ste nič nepovedali, keď váš vtedajší predseda parlamentu sa podvodne pokúsil zmeniť čistopis zákona schváleného Národnou radou, dnes budete bojovať ako jediní nositelia kríža a neviem krvavého ohnivého meča za čistotu rokovania? Opakujem, opakujem, nehovorím, nehovorím o tom, v čom je tento problém. Ja len vravím, že mi prekáža, ak takýmto pokryteckým spôsobom sa vydávate vy za obhajcov čistoty dodržiavania rokovacieho poriadku. To mi vadí, to mi vadí, pán poslanec. Ďakujem.
Petrák, Ľubomír, poslanec NR SR (2015-03-12):
Piaty v poradí podal pozmeňujúci návrh pán poslanec Beblavý. Pán predseda, dajte hlasovať o tomto návrhu.
Pellegrini, Peter, predseda NR SR (2023-12-22):
Pán poslanec Mikulec.
Lipšic, Daniel, poslanec NR SR (2013-12-17):
Pán predseda, ja by som vás požiadal, keby ste mohli požiadať ústavnoprávny výbor o výklad k rokovaciemu poriadku. Totižto, ak neprejde ústavný zákon a naňho nadväzujúce vykonávacie zákony, tak buď o nich nehlasujeme ako o bezpredmetných, alebo sa vezmú späť, ale nie je dobré, keď každých 5 minút sa výklad mení, čiže bolo by dobré, keby sme mali nejaký, nejaký jednotný úzus.
Lipšic, Daniel, poslanec NR SR (2012-12-14):
Ďakujem veľmi pekne. Áno, myslím si, že finančná skupina Penta má lepšie PR, im to už došlo. Im už došlo, že je to problém, ktorý aj ich poškodzuje teraz, keď je to otvorené, pretože pôvodný zámer bol, robiť to ticho, v tajnosti, v troch čítaniach, v skrátenom konaní. Im to už došlo. A verím, že počas víkendu, keď sa vráti pán premiér, že to dôjde aj vám z vládnej koalície. Ešte včera pán premiér Fico a skupina Penta boli v dojemnej zhode vo vyjadreniach. V dojemnej zhode. Rovnaké vyjadrenie k rovnakej téme. Super je to návrh zákona, ideme do toho. Im to už došlo a verím, že to dôjde počas víkendu aj vám. Ešte len k vystúpeniam, ktoré sa týkali privatizácie PPC. Ja som nerozhodol o priorizácii PPC, ani SPP, medzi nami, ale zdá sa mi to už ako Rádio Jerevan, tieto pripomienky niektorých pánov poslancov, tých aktívnejších zo strany SMER. Keď sa pýtali Rádia Jerevan, aká je priemerná mzda sovietskeho robotníka, tak bola odpoveď: „A vy vykorisťujete černochov.“ No, tento návrh zákona je práve o tom, a o tom dneska rokujeme, že dávate desiatky miliónov eur týmto zákonom priamo finančnej skupine Penta. Bodka. To nie je o ničom inom. Toto je bieločierne. Toto je áno alebo nie, A poviem druhú vec. Viacerí poslanci SMER-u, nebudem ich, samozrejme, že menovať, mi povedali v parlamente, majú s tým problém. Je to problém, tí poslanci nevystupujú, sú ticho, vedia, že je to problém. Vystupujú proste iní poslanci dajme tomu, ale to už nebudem komentovať. Čiže veľká časť z vás vie, že je to problém, ako budete hlasovať, uvidíme v utorok.
Kollár, Boris, predseda NR SR (2023-05-10):
Prezentujme sa a hlasujeme. (Hlasovanie.) Prítomných 139, za 139. Krása.
Bugár, Béla, poslanec NR SR (2015-04-15):
Ďakujem, pán predseda. Celý deň fakticky poobede tu rokujeme o jednej kauze, kauze Váhostav, ktorá, samozrejme, táto kauza je vašou kauzou. Ja rozumiem, že tečie vám do topánok a potrebujete nejakým spôsobom odpútať pozornosť od tejto kauzy. Problém je ale v tom, že viete, tie dôvody, ktoré ste dnes tu, pán poslanec Číž, aj prečítali, tie dôvody, v úvodzovkách, podľa mňa nepravdivé, boli dôvodmi aj vtedy, keď ste pána podpredsedu pána Figeľa zvolili za podpredsedu Národnej rady. To znamená, že to je absolútne účelové. Nakoľko je to neobvyklý krok z vašej strany, tak musím povedať, že aj my musíme reagovať neobvykle, to znamená, že v tom momente, ak dnes alebo zajtra odvoláte pána podpredsedu Národnej rady pána poslanca Figeľa, teda stane sa poslancom, tak v tom momente sťahujeme všetkých našich členov či z podpredsedníckych, alebo predsedníckych postov z jednotlivých výborov. (Potlesk.)
B. Bugár, podpredseda NR SR: (2006-02-01):
(Hlasovanie.) Prítomných 128, za 124, zdržali sa 3, nehlasoval 1, konštatujem, že body zo spoločnej správy sme schválili. Ďalej, nech sa páči. P. Keszegh, poslanec: Ďakujem pekne. Navrhujem hlasovanie o tom, aby sme predmetný zákon, ktorým sa mení a dopĺňa zákon č. 200, tlač 1388, postúpili do tretieho čítania.
P. Paška, predseda NR SR: (2008-10-24):
(Hlasovanie.) 139 prítomných, 80 za, 55 proti, 4 sa zdržali. Konštatujem, že sme schválili vládny návrh novely zákona č. 43/2004 Z. z. o starobnom dôchodkovom sporení. V prvom čítaní budeme teraz hlasovať o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách . Pán poslanec Ďuračka bude uvádzať hlasovanie. Je to tlač 796.
Lukáč, Jozef, poslanec NR SR (2023-06-27):
Ďakujem za slovo, pán podpredseda. Som veľmi akože takto. To, čo rozprával kolega Peter Pčolinský, že podporíme tento návrh zákona, áno, a ja osobne ho veľmi vítam, lebo myslím si, že jeden z veľkých problémov založiť si rodinu na Slovensku, je, zabezpečiť si bývanie a tento váš návrh zákona prekvapivo, ktorý nebol novelizovaný skutočne niekoľko rokov, je veľmi potrebný a nadväzuje aj na naše štátne nájomné byty. Ale jedna vec, ktorá ma na tom vyrušuje, je dopad na štátny rozpočet, nielen SaS je rozpočtovo zodpovednou stranou, ale aj my. Vždy, keď sme predkladali nejaký návrh zákona, vždy sme riešili, aký to bude mať dopad na štátny rozpočet. A tu by bolo možno dobré, keby pán predkladateľ vedel vyčísliť, aký to bude mať dopad, keďže vieme, že sme pred voľbami, a síce bude riešiť nová vláda, ale neviem, či je fér, aby sme zanechávali novej vláde takéto nášľapné míny v podobe takýchto návrhov. Čiže ak by bol priestor, bol by som rád, keby mi to pán navrhovateľ aj vysvetlil, ale môžem povedať aj za poslanecký klub SME RODINA, že podporíme tento návrh a uvidíme, ako to bude ďalej.
Kiššová, Jana, poslankyňa NR SR (2017-12-06):
Ďakujem pekne. Prosím vás pekne, pri hlasovaní č. 94, to bol bod č. 27, tlač 764, mi nešlo hlasovacie zariadenie. Chcela som hlasovať proti. Ďakujem.
Zemanová, Anna, poslankyňa NR SR (2018-10-16):
Vážený pán predseda, podávam týmto procedurálny návrh zaradiť bod 47 (tlač 1032) na rokovanie ako termínovaný bod na stredu 24. októbra 2018 hneď po hlasovaní o 17.00 hod. Mám súhlas ostatných spolupredkladateľov. Odôvodnenie: Preloženie bodu odôvodňujeme potrebou hľadania podpory pre tento návrh naprieč poslaneckými klubmi. Ďakujem pekne.
Pollák, Peter, poslanec NR SR (2023-12-14):
Ďakujem veľmi pekne. Ďakujem aj tebe, kolega Dostál, za tvoju rozpravu a dovoľ mi, aby som pokračoval v tvojej rozprave možno časťou z programového vyhlásenia vlády, kde vláda opisuje posilnenie úloh demokratického štátu. A ja sa dotknem tejto state: „Vláda sa hlási k ústavnej definícii, podľa ktorej sa Slovenská republika... zvrchovaný, demokratický a právny štát. Materiálny právny štát nie je hodnotovo neutrálny, naopak, opiera sa o konštruktívne hodnoty demokratickej spoločnosti, akými sú rešpekt k ľudským právam, sloboda, rovnosť, ochrana ľudskej dôstojnosti, spravodlivosť, princíp primeranosti, zákaz zneužitia moci, demokratický charakter vládnutia či zvrchovanosť ústavy a zákona. Uvedené hodnoty predstavujú hodnotový základ pôsobenia tejto vlády, čo značí, že vláda bude dbať, aby tak ona sama, ako aj všetky ostatné orgány verejnej moci konali len na základe ústavy a zákonov, svoju moc uplatňovali s rešpektom k uvedeným hodnotám, túto moc nezneužívali ani nenadužívali, ale realizovali ju v každej situácii vždy primerane, hľadiac najmä na zachovanie ľudských práv a dôstojností každého občana a človeka.“ A ja sa chcem opýtať predkladateľa tohto návrhu zákona, aká je to dôstojnosť každého občana a človeka v tejto krajine, keď mu idete zvýšiť viac ako 900 poplatkov, zdravotné odvody, dane a kadejaké platby. Ďalej pokračujú, že „politická zmena, ktorú priniesli parlamentné voľby bola logickým a nevyhnutným dôsledkom rastúcej spoločenskej polarizácie v rokoch 2020 až 2023, na ktorú volič reagoval v duchu túžby po normálnosti a stabilite“.
Blanár, Juraj, podpredseda NR SR (2022-09-29):
Poprosím kameramanov na balkóne, aby nezneužívali svoju pozíciu a nefilmovali poslancov, tak ako bolo dohodnuté, iba v prípade, keď vystupuje. Nech sa páči, pán minister, ospravedlňujem sa.
Fico, Robert, podpredseda NR SR (2010-07-09):
Ďakujem pekne. Vážené dámy a páni, ďakujem za prejavenú dôveru. Budem vykonávať funkciu podpredsedu Národnej rady Slovenskej republiky na prospech Národnej rady a Slovenskej republiky. Ďakujem veľmi pekne.
Grendel, Gábor, podpredseda NR SR (2022-09-21):
Pán poslanec Lukáš Kyselica.
Senko, Ján, poslanec NR SR (2018-10-16):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že návrh zákona prerokujeme v treťom čítaní.
Ďuriš Nicholsonová, Lucia, podpredsedníčka NR SR (2017-02-02):
Nech sa páči, pán poslanec Viskupič, s reakciou na faktické.
Figeľ, Ján, podpredseda NR SR (2012-12-12):
Ďakujem pekne. Ďalším rečníkom prihláseným do rozpravy je pán poslanec Viskupič. Nie je v sále, takže stráca poradie. Nech sa páči, podľa poradia, pán Daniel Lipšic.
Kéry, Marián, poslanec NR SR (2018-11-29):
Pán predseda, dajte, prosím, hlasovať o pozmeňujúcom návrhu pána poslanca Klusa.
Blanár, Juraj, podpredseda NR SR (2021-05-05):
Ďalšia s faktickou poznámkou, pani poslankyňa Sulanová.
B. Bugár, podpredseda NR SR: (2005-11-08):
R. Vavrík, poslanec: Upozorňujem na nutnosť získania 3-pätinovej väčšiny poslancov Národnej rady.
B. Bugár, podpredseda NR SR: (2003-02-26):
Nakoľko pán poslanec Hanzel bol posledný, ktorý sa písomne prihlásil do rozpravy, pýtam sa, kto sa hlási ústne do rozpravy k tomuto bodu programu. Pán poslanec Malchárek a pán poslanec Minárik. Končím možnosť sa prihlásiť ústne do rozpravy. Pán poslanec Malchárek, nech sa páči, máte slovo. J. Malchárek, poslanec: Ďakujem pekne, pán predsedajúci. Vážené dámy poslankyne, páni poslanci, budem hovoriť veľmi krátko, lebo naozaj tu bolo všetko povedané, ale nedalo mi, aby v tejto oblasti som aj ja nevyjadril svoj názor, keďže mi táto problematika je veľmi blízka. Rozmýšľal som, ako začnem a napadajú má slová môjho straníckeho šéfa Paľa Ruska, ktorý keď s niečím nesúhlasí, tak povie: „Vy žartujete.“ Ale toto nie je na adresu predkladateľov, pretože tí zrejme boli zavedení tými, ktorí sa o toto usilujú už veľa rokov, a to znamená presadiť si absolútne individuálny záujem jednej súkromnej spoločnosti na slovenskom trhu. A doteraz sa im to nepodarilo a verím tomu, že sa im to ani nepodarí. (Potlesk.) Už v § 71 ods. 1 je napísané: „Skúšky zabezpečuje jediná právnická osoba, ktorej ministerstvo vnútra na základe písomnej žiadosti,“ a tak ďalej. Už keď chceli byť tak dokonalí, už tam mohli napísať aj to meno tej spoločnosti, ktoré tu už viackrát odznelo. Myslím si, že by to bolo čitateľnejšie aj pre tých, ktorí v dobrom úmysle si s najväčšou pravdepodobnosťou prevzali  na svoje plecia predkladanie tohto zákona. A v jedných z prvých viet od predkladateľa tu bolo povedané, že je to svetový trend, dokonca nejaký európsky trend možno. Iba v Nemecku pre vašu informáciu toto funguje a vychádza to z niekoľko 10-ročných tradícií. V iných štátoch Európy, nebudem ich všetky menovať, práve štát berie garanciu nad týmto spôsobom vykonávania skúšok. Okrem toho v tomto roku bude ministerstvo vnútra predkladať komplexnú novelu zákona č. 315/1996 Z. z., ktorá bude pojednávať aj o vodičských oprávneniach, aj o podskupinách a podobne. Veľmi pekne vás prosím, naozaj ani zo srandy tento zákon nepodporme do druhého čítania. (Potlesk.) A podporujem to, čo už tu bolo, myslím, povedané v súlade s § 73 ods. 3 písm. b), nepostúpiť tento návrh zákona do druhého čítania. Ďakujem. (Potlesk.)
Blanár, Juraj, podpredseda NR SR (2022-09-28):
Otváram, pán spravodajca, všeobecnú rozpravu. Písomnú prihlášku do nej nemám. Dávam možnosť prihlásiť sa ústne. Konštatujem, že okrem pána navrhovateľa Schlosára nikto viac. Uzatváram možnosť prihlásiť sa do rozpravy. Pán poslanec Schlosár, máte slovo.
B. Bugár, podpredseda NR SR: (2004-06-29):
Otváram rozpravu  o tomto bode programu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Konštatujem, že nie je to tak. Vyhlasujem rozpravu o tomto bode programu za skončenú. Prerušujem rokovanie o tomto bode programu. Vážené panie poslankyne, vážení páni poslanci, pán minister ešte  má zastupovať pána ministra zahraničných vecí pri predložení správy o pripravovaných projektoch na podporu Slovákov žijúcich v zahraničí. Pýtam sa, či môžem zaradiť tento bod teraz, aby pán minister tu nemusel čakať ešte, kým prejdú ďalšie tri body. Ďakujem pekne. Je všeobecný súhlas, takže nasleduje správa o pripravovaných projektoch na podporu Slovákov žijúcich v zahraničí (tlač 742). Spoločnú správu výborov máte v tlači 742a. Pán minister kultúry, nech sa páči, máte slovo.
Kondrót, Maroš, poslanec NR SR (2019-06-20):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrhu zákona na prerokovanie ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 6. septembra a v gestorskom výbore do 9. septembra 2019.
P. Hrušovský, predseda NR SR: (2005-11-09):
B. Brestenská, poslankyňa: Vážený pán predsedajúci, vážené dámy a páni, dovoľte, aby som veľmi stručne uviedla závery tajného hlasovania na voľbu člena regulačnej rady Úradu pre reguláciu sieťových odvetví. Prevzatých bolo 94 hlasovacích lístkov, 11 poslanci neodovzdali hlasovacie lístky. Z 83 odovzdaných platných hlasovacích lístkov bolo 8 neplatných, a teda zo 75 platných pán Peter Ludrovský dostal za 48, proti 10, zdržalo sa 17. Tým, že stačila nadpolovičná väčšina z odovzdaných hlasov, pán Ludrovský bol zvolený za člena regulačnej rady Úradu pre reguláciu sieťových odvetví. * * * Z druhej tajnej voľby sudcu Ústavného súdu bolo opäť 94 vydaných hlasovacích lístkov, 11 poslancov neodovzdalo hlasovacie lístky. Z 83 odovzdaných bolo 14 neplatných, to znamená, zo 69 platných pán Vladimír Šebo dostal 22 za, 16 hlasov proti a 31 sa zdržalo hlasovania. Pán Vladimír Šebo nebol zvolený za kandidáta na sudcu Ústavného súdu. Pán predseda, skončila som.
Pellegrini, Peter, predseda NR SR (2015-07-02):
Pán poslanec Beblavý.